Elektra Records
Elektra Records je američka izdavačka kuća u vlasništvu Warner Music Groupa. Osnovali su je Jac Holzman i Paul Rickolt 1950. godine. Izdavačka kuća je odigrala značajnu ulogu u razvoju folk i rok muzike u periodu između 50tih i 70tih godina prošlog vijeka. Kompanija je 2004. godine konsolidovana ulaskom u Atlantic Records Group čime je postala članica Warner Music Groupa. Nakon pet godina mirovanja, brend je ponovo pokrenut 2009. Od 2015. godine izdavačkom kućom rukovodi Gregg Nadel, koji je 2017. i zvanično postao njen predsjednik.